Document ID: 32008R0260

REGULAMENTUL (CE) NR. 260/2008 AL COMISIEI
din 18 martie 2008
de modificare a Regulamentului (CE) nr. 396/2005 al Parlamentului European și al Consiliului prin stabilirea anexei VII ce cuprinde combinații de produse/substanțe active acoperite de o derogare pentru tratamentul prin afumare ulterior recoltării
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE a Consiliului (1), în special articolul 18 alineatul (3) al doilea paragraf,
întrucât:
(1)
Mai multe state membre au semnalat Comisiei nevoia obținerii unei derogări de la nivelele maxime de reziduuri fixate prin anexele II și III, precizând recoltele și pesticidele pentru care este nevoie de derogare. O astfel de derogare ar permite statelor membre să autorizeze pe teritoriul propriu, pe lângă tratamentul prin afumare ulterior recoltării, nivele reziduale pentru substanțele active care să depășească limitele prevăzute în respectivele anexe, cu scopul de a preveni întreruperea schimburilor comerciale de produse depozitate care au fost tratate prin afumare după recoltare.
(2)
Prin urmare, Regulamentul (CE) nr. 396/2005 ar trebui modificat în consecință.
(3)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Textul anexei la prezentul regulament devine anexa VII la Regulamentul (CE) nr. 396/2005.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 martie 2008.

Labels: 15
6